Winnie Nanyondo yazaalibwa nga abiri mu ssatu Ogwomunaana mu lukumi mu lwenda kyenda mu esatu, e Mulago. Munnayuganda era muddusi. Akiikiridde eggwanga lye mu mpaka ez'enjawulo naddala eziri ku mutindo gw'ensi yonna. Mu mpaka eza World Junior Championships mu nkumi bbiri mu kkumi n’ebiri, yatuuka ku mpaka ez'akamalirizo mu misinde egya mmita olunaana oluvannyuma lw'okuwangula empaka eziddirira ez'akamalirizo era mw'akyasinze okuddukira eddakiika entono. Mu mpaka za Summer Universiade mu nkumi bbiri mu kkumi n’esatu eza mmita olunaana, yawandukiramu mu luzannya oluddirira olw'akamalirizo nga yaddukira eddakiika bbiri n’obutikitiki bubiri. Mu mbeera y'emu era mu mpaka eza mmita ebitaano yawandukirako ku mutendera gwe gumu bwe yaddukira eddakiika nnya n’obutikitiki abiri mu munaana. Mu mwaka gwa nkumi bbiri mu kkumi n’ena , Uganda ye yategeka empaka za Universiade World Cross Country Championships. Wano Nanyondo yakulemberamu ttiimu eyawangulira mu busikonda asatu. Ekiseera ekyaddirira mu mwaka ogwo yayongera ku mutindo n'awangula emisinde egya mmita lunaana ng'addukidde eddakiika emu n’obutikitiki ataano mu mwenda mu mpaka za Golden Spike Ostrava. Bwe waayitawo akaseera katono yeeyongera okulinnyisa omutindo gwe mu mbiro eza mmita olunaana bwe yaddukira eddakiika emu n’obutikitiki ataano mu munaana n'akwata ekyokusatu. Mu mpaka eza Common wealth Games mu kibuga Glasgow, Scotland, mu mwaka gwa nkumi bbiri mu kkumi n’ena, Nanyondo yawangula omujoozi ogw'ekikomo bwe yamalira mu kifo ekyokusatu mu mpaka ez'akamalirizo ez'emisinde egya mmita olunaana ng'addukidde eddakiika bbiri n’obutikitiki bubiri.